**Zápisnica z konferencie Slovenského bridžového zväzu**

**konanej dňa 25.septembra 2021 v Poprade**

1. Na úvod Peter Belčák privítal všetkých prítomných členov na riadnej konferencii SBZ.
2. Konferencia schválila, aby mandátová komisia a návrhová komisia pôsobili v rovnakom zložení - Za: 15; Proti: 0; Zdržal sa: 0.
3. Konferencia schválila, aby členmi spoločnej mandátovej, volebnej a návrhovej komisie boli Vojtech Belčák, Ľudovít Faltus a Juraj Kvoček - Za: 15; Proti: 0; Zdržal sa: 0.
4. P. Belčák konštatoval, že konferencie sa môže zúčastniť 12 delegátov s hlasovacím právom, pričom všetkých 12 je delegátov za členov v zmysle stanov SBZ, čl. 6, bod 3b). Na základe prezenčnej listiny bolo na konferencii prítomných 12 delegátov, čo znamená 100%-nú účasť. Mandátová komisia potvrdila uznášaniaschopnosť a delegátom boli odovzdané hlasovacie lístky.
5. Delegáti schválili navrhovaný program mimoriadnej konferencie - Za: 12; Proti: 0; Zdržal sa: 0.
6. K bodu 3 programu konferencie P. Belčák predniesol Správu o činnosti SBZ za rok 2021.
7. K bodu 4 programu konferencie P. Belčák predniesol Priebežnú správu o hospodárení SBZ za rok 2021.
8. V bodu 5 programu konferencie Milan Krajčo predniesol Výročnú správu kontrolóra (a) o kontrole poskytnutých prostriedkov zo štátneho rozpočtu na športovú činnosť a (b) o kontrole dodržiavania povinností vyplývajúcich SBZ zo zákona o športe. Na záver konštatoval, že kontrolná komisia SBZ v roku 2021 zatiaľ nemusela riešiť ani jednu sťažnosť, prípadne podnet na výkon kontroly.
9. Konferencia po krátkej diskusii k jednotlivým správam tieto zobrala na vedomie bez pripomienok - Za: 12; Proti: 0; Zdržal sa: 0.
10. V diskusii vystúpil V. Belčák s príspevkom o nádejne sa rozbiehajúcom bridžovom krúžku na jednej z košických škôl, kde pod úspešný nábor záujemcov sa pričinila hlavne dvojica P. Borták a Š. Kentoš. V tejto súvislosti odznela aj výzva pre ostatné kluby, aby nezabúdali vždy do 28.2. priebežného roku nahlasovať členov SBZ do 23 rokov, lebo tento údaj je rozhodujúci pre časť príspevku z MŠVVaŠ na rozvoj športu mládeže, ktorú musíme rozdeliť medzi registrované kluby.

P. Belčák zodpovedal otázky týkajúce sa organizačného zabezpečenia Chamions‘ Cupu v Pezinku, vrátane očakávaného finančného výnosu z tejto akcie. Pripomenul, že ako spoluorganizátor máme povinnosť mať na mieste pomocníkov (BBO operátori, obsluha miešačky, roznášači boardov pred jednotlivými kolami, vodiči) a ešte stále je priestor pre dobrovoľníkov na prihlásenie sa.

V. Belčák upozornil na Vyhlášku Úradu verejného zdravotníctva č. 231/2021 nariaďujúcu opatrenia ku karanténnym povinnostiam osôb vykonávajúcich činnosť po vstupe na územie Slovenska. Táto sa môže vzťahovať na niektorých ľudí zo štábu EBL, ktorý má prísť na Slovensko.

1. Vojtech Belčák prečítal návrh uznesenia z riadnej konferencie SBZ vypracovaný návrhovou komisiou. Delegáti tento návrh schválili - Za: 12; Proti: 0; Zdržal sa: 0. Uznesenie je prílohou tejto zápisnice.

Prezident SBZ poďakoval všetkým prítomným za účasť a s prianím pozitívnych výsledkov počas záveru Medzinárodných majstrovstiev Slovenska konferenciu ukončil.

Zapísal: Peter Belčák

V Poprade, 25. septembra 2021